Man kritiek ná hy van leer valArgieffoto ’n Man, vermoedelik in sy 50’s, is ernstig beseer toe hy in ’n fabriek van ŉ leer afgetuimel het. Russel Meiring, woordvoerder van ER24, het gesê die voorval het Sondag by ŉ fabriek in Vanderbijlpark plaasgevind. Paramedici het om 14:00 by die toneel opgedaag en die man aangetref waar hy gesit-lê het in ’n stoel. Die man se kollegas het hom glo tot in die stoel gedra. “Na bewering het die man gegly en sowat twee meter ver van die leer afgeval. Hy het ’n ernstige kopbesering opgedoen,” het Meiring gesê. Die man is op die toneel behandel en daarna per helikopter na ŉ private hospitaal gehaas vir verdere mediese behandeling. Die voorval word ondersoek.